**Sensorveiledning**

**for**

**SPED3001/3003**

**Lærevansker og særskilte behov i et individ- og systemperspektiv**

**Modul 3:**

Denne eksamenen er knyttet til modul 3 på SPED 3001/3003, som omhandler psykososiale vansker og personlighetsutvikling.

Skoleeksamen 20. februar kl. 09:00 (4 timer). Ingen hjelpemidler tillatt

Se kursbeskrivelsene med læringsmål (som er like for begge kursene):

SPED3001: <https://www.uio.no/studier/emner/uv/isp/SPED3001/index.html>

SPED3003: <https://www.uio.no/studier/emner/uv/isp/SPED3003/index.html>

**SPED 3001 og 3003- Eksamen vår 2020**

**Velg en (1) av to (2) oppgaver. Besvar både a og b under den oppgaven som velges.**

Oppgave 1

1. Gjør rede for en (eller flere) teorier om utvikling av alvorlige atferdsproblemer
2. Drøft deretter på bakgrunn av teorien (e) du gjorde rede for under forrige spørsmål, hvordan og hvorfor de som utvikler atferdsproblemer tidlig, antas å ha ulik risiko- og beskyttelse for fremtidige problemer, sammenlignet med dem som debuterer i ungdommen.

Oppgave 2

1. Forklar hva som menes med begrepet stress og hvilke faktorer (stressorer) som kan føre til stress. Ta utgangspunkt i en (eller flere) teorier som omhandler individuelle forskjeller (som f. eks. personlighetstrekk, motivdisposisjoner, forklaringstiler eller temperament) som kan bidra til at noen situasjoner kan oppleves som svært ubehagelige for noen, men stimulerende for andre.
2. Diskuter deretter hvordan en på en hensiktsmessig måte kan lage et tilpasset motivasjonsklima i en valgt kontekst (for eksempel en arbeidsplass eller skole) - som kan bidra til optimal læring og/eller motivasjon for alle, eller for enkeltindivider

**Generelle kriterier ved sensurering**

* Oppgaveteksten presiseres og avgrenses
* Oppgaveteksten besvares
* Redegjørelse for sentrale begreper og relevant teori
* Hoveddel skal inneholde teoretisk redegjørelse og, når etterspurt, pedagogiske perspektiver
* Drøfting av relevante momenter
* Viser teoretisk kunnskap innenfor emnet i tråd med forelesningene og pensum
* Logisk oppbygning, balanse og indre sammenheng

**Mer oppgavespesifikke kriterier**

**Oppgave 1:**

Studentene bør kunne definere og kunne redegjøre for ulike former for alvorlige atferdsproblemer. I en god besvarelse vil det forventes at alvorlige atferdsproblemer blir atskilt klart fra mindre alvorlig atferd som gir mindre grunn til bekymring. Om de avgrenser seg til aggresjon og/eller normovertredende atferd er det ok. Det er de to som er fokusert i pensum/forelesninger. Når det gjelder teorier om utvikling, er det flere teorier det kan tas utgangspunkt i: I pensum og forelesninger er Moffitts teori om livstidspersistent versus ungdomsbegrenset normovertredende atferd og Pattersons teori om tvingende familiesamspill mest fokusert. I Andershed & Andershed drøftes imidlertid flere andre forklaringer på utvikling av atferdsproblemer som det er mulig å ta utgangspunkt i.

I den avsluttende delen forventes det at studentene tar for seg og gjør rede for hvorfor de som utvikler atferdsproblemer tidlig, antas å ha ulik risiko- og beskyttelse for fremtidige problemer, sammenlignet med dem som debuterer i ungdommen. Dette kan drøftes ut fra den tilnærmingen som kandidaten valgte under A. I en god besvarelse forventes det redegjørelse for både individuelle forskjeller og livsløpskonsekvenser av samspillet med risiko i miljøet, som kan øke sannsynligheten for «livsløpsvedvarende antisosialitet» (LCP), og hvordan dette er ulikt for de som debuterer i ungdommen fra de som debuterer tidlig.

**Oppgave 2**

Studentene bør kunne definere stress og redegjøre for hvordan samspillet mellom vurderingen av krav i en situasjon og egne ressurser kan føre til en slik tilstand. I drøftingen av hvilke faktorer som kan føre til stress, forventes det at samspillet mellom ulike situasjonelle stressorer og individuelle forskjeller redegjøres for.

For gode besvarelser forventes det at hvordan individuelle forskjeller (som f.eks. forklaringsstil, temperament, locus of control) bidrar til ulike stressreaksjoner som konsekvens av ulike livshendelser (f. eks. normative, akutte eller kroniske), gjennom ulike typer vurderinger (primære og sekundære) og/eller typer av mestring (f. eks. problem fokusert, revurdering) diskuteres.

I del B vil en og god besvarelse ta utgangspunkt i en eller flere motivasjonsteorier (f. eks. SDT, Achievement motivation theory, målorienteringsteori eller sosial læringsteori) fra pensum og diskutere hvordan de kan bidra til å skape et «motivasjonsklima» som kan bidra til optimal læring/god helse/trivsel for alle, eller for enkelt individer.

**Pensum/læringskrav**

**Psykososiale vansker og personlighetsutvikling**

Andershed, H. & Andershed, A. K. (2007). Normbrytende atferd hos barn: Hva sier forskningen? Gyldendal akademisk. 208s

Bjørnebekk, R. , & Bjørnebekk, G. (2009). Alvorlige atferdsproblemer og antisosialitet. Barn. Oslo: Universitetsforlaget. 20s

Carver, C. S., & Connor-Smith, J. (2010). Personality and coping. Annual review of psychology, 61, 679-704. 25s

Carver, C. S., & Vargas, S. (2012). Stress, Coping, and Health. In The Oxford Handbook of Health Psychology. Oxford University Press. 30s.

Dadds, M. R., & Salmon, K. (2003). Punishment insensitivity and parenting: Temperament and learning as interacting risks for antisocial behavior. Clinical Child and Family Psychology Review, 6(2), 69-86. 17s.

Diseth, Å. (2019). Motivasjonspsykologi: Hvordan, behov, tanker og emosjoner fremmer prestasjoner og mestring. Gylendal Norsk Forlag A/S. (280 s.)

Dishion, T. J., & Patterson, G. R. (2015). The development and ecology of antisocial behavior in children and adolescents. Developmental psychopathology: Volume three: Risk, disorder, and adaptation, 503-541. 38s.

McGee, T. R., Hayatbakhsh, M. R., Bor, W., Aird, R. L., Dean, A. J., & Najman, J. M. (2015). The impact of snares on the continuity of adolescent-onset antisocial behaviour: A test of Moffitt’s developmental taxonomy. Australian & New Zealand Journal of Criminology, 48(3), 345-366. 21s.

Moffitt, T. E. (2018). Male antisocial behaviour in adolescence and beyond. Nature human behaviour, Volum 2. 177-186. 9s.

Moffitt, T. E. (2006). Life-course-persistent versus adolescence-limited antisocial behavior. U: D. Cicchetti i DJ Cohen (Ur.), Developmental psychopathology: Risk, disorder and adaptation (str. 570–598). 28s.

Morizot, J. (2015). 10 The Contribution of Temperament and Personality Traits to Criminal and Antisocial Behavior Development and Desistance. In The development of criminal and antisocial behavior (pp. 137-165). Springer, Cham. 28s.

Ogden, T. (2015): Sosial kompetanse og problematferd blant barn og unge. Oslo: Gyldendal Akademisk. 280 s.

Patterson, G. R., DeBaryshe, B. D., & Ramsey, E. (2017). A developmental perspective on antisocial behavior. In Developmental and Life-course Criminological Theories (pp. 29-35). Routledge. 6s.

Waller, R., & Hyde, L. W. (2018). Callous-unemotional behaviors in early childhood: the development of empathy and prosociality gone awry. Current Opinion in Psychology, 20, 11-16.

**Forelesninger i Modul 3**

https://www.uio.no/studier/emner/uv/isp/SPED3001/v20/timeplan/index.html#FOR